PMIndiaData/PMIndiaSum huggingface dataset:
ટકાઉ શહેરી વિકાસના ક્ષેત્રે ભારત અને જાપાન વચ્ચે સહકાર પત્રને કેન્દ્રીય મંત્રીમંડળની મંજૂરી

ભારત સરકારના આવાસ અને શહેરી બાબતોના મંત્રાલય અને જાપાન સરકારના જમીન, માળખાગત સુવિધાઓ અને પરિવહન અને પર્યટન મંત્રાલય વચ્ચે શહેરી વિકાસ અંગેના 2007ના હાલના એમઓયુના બદલે સહી સિક્કા થનારા ટકાઉ શહેરી વિકાસ અંગેના સહકાર પત્ર– મેમોરેન્ડમ ઑફ કૉ–ઓપરેશન (એમઓસી)ને પ્રધાનમંત્રી શ્રી નરેન્દ્ર મોદીના અધ્યક્ષ સ્થાને મળેલી કેન્દ્રીય મંત્રીમંડળની બેઠકમાં મંજૂરી આપવામાં આવી છે. અમલીકરણ વ્યૂહરચના: એમઓસીના માળખા હેઠળ સહકાર અંગે કાર્યક્રમોનો વ્યૂહ ઘડવા અને અમલી કરવા માટે એક સંયુક્ત કાર્યકારી જૂથ (જેડબલ્યુજી)ની રચના કરવામાં આવશે. આ સંયુક્ત કાર્યકારી જૂથ વર્ષમાં એક વાર જાપાનમાં અને ભારતમાં વૈકલ્પિક રીતે મળશે. આ એમઓસી હેઠળ સહકાર સહી થયાની તારીખથી શરૂ થશે અને પાંચ વર્ષના ગાળા માટે ચાલુ રહેશે. ત્યારબાદ, તે વખતે 5 વર્ષના વધુ ગાળા માટે તે આપમેળે નવીનીકરણ થઈ શક્શે. મહત્ત્વની અસર: આ એમઓસી બેઉ દેશો વચ્ચે ટકાઉ શહેરી વિકાસના ક્ષેત્રે મજબૂત, ગાઢ અને લાંબા ગાળાના દ્વિપક્ષી સહકારને ઉત્તેજન આપશે. લાભો: આ એમઓસીથી શહેરી આયોજન, સ્માર્ટ સિટી વિકાસ, પરવડે એવા આવાસ (ભાડાના આવાસ સહિત), શહેરી પૂર વ્યવસ્થાપન, ગટર અને ગંદા પાણીનું વ્યવસ્થાપન, શહેરી પરિવહન ( ઇન્ટેલિજન્ટ પરિવહન સંચાલન પ્રણાલિ, ટ્રાન્ઝિટ લક્ષી વિકાસ અને મલ્ટીમોડલ ઇન્ટિગ્રેશન સહિત) અને આફત સામે ટકે એવા વિકાસ સહિતના ટકાઉ શહેરી વિકાસના ક્ષેત્રોમાં રોજગારની તકો સર્જે એવી અપેક્ષા છે. વિગતો: આ એમઓસીના હેતુઓ શહેરી વિકાસ, સ્માર્ટ સિટી વિકાસ, પરવડે એવા આવાસ (ભાડાંના આવાસ સહિત), શહેરી પૂર વ્યવસ્થાપન, ગટર અને ગંદા પાણીના વ્યવસ્થાપન, ઇન્ટેલિજન્ટ પરિવહન સંચાલન પ્રણાલિ, ટ્રાન્ઝિટ લક્ષી વિકાસ, મલ્ટી મોડલ ઇન્ટિગ્રેશન, આફત સામે ઝીંક ઝીલી શકે એવો વિકાસ સહિતના ટકાઉ શહેરી વિકાસના ક્ષેત્રે અને બેઉ દેશોએ પરસ્પર ઓળખી કાઢેલા અન્ય ક્ષેત્રોમાં ભારત–જાપાન તકનિકી સહકારને સુગમ અને મજબૂત કરવાનો છે. સૂચિત એમઓસીથી ઉપર્યુક્ત ક્ષેત્રોમાં ચાવીરૂપ વિદ્વતા અને શ્રેષ્ઠ પ્રણાલિનું આદાન પ્રદાન થઈ શક્શે.
પ્રધાનમંત્રીની સુઝુકી મોટર કોર્પોરેશનના વરિષ્ઠ સલાહકાર શ્રી ઓસામુ સુઝુકી સાથે મુલાકાત

પ્રધાનમંત્રી શ્રી નરેન્દ્ર મોદી 23 મે 2022ના રોજ ટોક્યોમાં સુઝુકી મોટર કોર્પોરેશનના વરિષ્ઠ સલાહકાર શ્રી ઓસામુ સુઝુકીને મળ્યા હતા. બેઠક દરમિયાન, પ્રધાનમંત્રીએ ભારતમાં શ્રી સુઝુકીના જોડાણ અને યોગદાનને યાદ કર્યું અને ભારતના ઓટોમોટિવ ઉદ્યોગમાં સુઝુકી મોટર્સની પરિવર્તનશીલ ભૂમિકાની પ્રશંસા કરી. તેઓએ પ્રશંસા કરી કે સુઝુકી મોટર ગુજરાત પ્રા. લિમિટેડ અને મારુતિ સુઝુકી ઈન્ડિયા લિમિટેડ ઓટોમોબાઈલ અને ઓટો કોમ્પોનન્ટ સેક્ટરમાં પ્રોડક્શન લિન્ક્ડ ઈન્સેન્ટિવ્સ (
મંત્રીમંડળે સંરક્ષણ પીએસયુ દ્વારા સંયુક્ત સાહસ કંપનીઓ સ્થાપિત કરવા અલગ માર્ગદર્શિકાઓ રદ કરવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે વર્તમાન “ડિફેન્સ પબ્લિક સેક્ટર અંડરટેકિંગ્સ (ડીપીએસયુ-સરકારી ક્ષેત્રના સરકારી સાહસો) દ્વારા સંયુક્ત સાહસ કંપનીઓ સ્થાપિત કરવા માટેની માર્ગદર્શિકા”ને રદ કરવાની મંજૂરી આપી છે. આ માર્ગદર્શિકાને ફેબ્રુઆરી, 2012માં નોટિફાઇડ કરવામાં આવી હતી, જેની ડીપીએસયુ દ્વારા અલગ સંયુક્ત સાહસ માટે જરૂર નહીં હોય. સરકારી સાહસોના વિભાગ (ડીપીઇ) અને નાણાં મંત્રાલય (એમઓએફ) દ્વારા સમયેસમયે માર્ગદર્શિકાઓ ઇશ્યૂ કરવામાં આવી હતી, જે તમામ કેન્દ્રીય સરકારી ક્ષેત્રના સાહસો (સીપીએસઇ)ને એકસમાન રીતે લાગુ પડે છે અને જે હવે સંયુક્ત સાહસ કંપનીઓ સ્થાપિત કરવા ડીપીએસયુ માટે લાગુ પડશે. આ ક્ષેત્રમાં સ્વનિર્ભરતાના લક્ષ્યાંકને પૂર્ણ કરશે. સંયુક્ત સાહસની હાલની માર્ગદર્શિકા રદ થવાથી ડીપીએસયુ અને ખાનગી ક્ષેત્ર વચ્ચે સ્પર્ધાનું સમાન વાતાવરણ ઊભું થશે. તે ડીપીએસયુને સંરક્ષણ ક્ષેત્રમાં સ્વનિર્ભરતા વધારવા નવીન રીતે ભાગીદારી કરવાની છૂટ આપશે અને તેમના દ્વારા સંયુક્ત સાહસની રચનાની પ્રક્રિયાનું વ્યવસ્થાપન અસરકારક રીતે થાય તેવી સુનિશ્ચિતતા કરવા ડીપીએસયુની જવાબદારી/સ્વાયત્તા પ્રદાન કરશે, જેથી રાષ્ટ્રીય સુરક્ષાના હિતમાં શ્રેષ્ઠ પરિણામો મેળવી શકાય. તમામ નવ ડીપીએસયુ એટલે કે મઝગાંવ ડોક લિમિટેડ, ગોવા શિપયાર્ડ લિમિટેડ, ગાર્ડન રિચ શિપબિલ્ડર્સ એન્ડ એન્જિનીયર્સ લિમિટેડ, હિંદુસ્તાન શિપયાર્ડ લિમિટેડ, ભારત ઇલેક્ટ્રોનિક્સ લિમિટેડ, હિંદુસ્તાન એરોનોટિક્સ લિમિટેડ, ભારત અર્થ મૂવર્સ લિમિટેડ, ભારત ડાયનેમિક્સ લિમિટેડ અને મિશ્ર ધાતુ નિગમ લિમિટેડને આ નિર્ણયથી ફાયદો થશે. આ નિર્ણય ડીપીએસયુની સંયુક્ત સાહસની માર્ગદર્શિકાના સંચાલનમાં ઊભા થયેલા મુદ્દાની પૃષ્ઠભૂમિમાં લેવાયો છે. સંરક્ષણ ઉત્પાદનનો વિભાગ એવા તારણ પર આવ્યો હતો કે સંરક્ષણ ક્ષેત્રમાં ખાનગી ઉદ્યોગની સહભાગીતા વધવાથી અને સંરક્ષણ એક્વિઝિશન ઇકો સિસ્ટમમાં પરિવર્તન થવાની સાથે ડીપીએસયુ માટે અલગ સંયુક્ત સાહસ માર્ગદર્શિકા ધરાવવાની જરૂરિયાત લાંબો સમય નથી. સ્વદેશી ઉત્પાદન/મેક ઇન ઇન્ડિયાને અનુરૂપ બદલાતા પરિદ્રશ્યમાં એકથી વધારે માર્ગદર્શિકાઓ અસ્પષ્ટતા તરફ દોરી જશે તેવું માનવામાં આવે છે. પૃષ્ઠભૂમિ: સંરક્ષણ ઉત્પાદન નીતિની જાન્યુઆરી, 2011માં જાહેરાત કરવામાં આવી હતી, જેનો ઉદ્દેશ સંરક્ષણ ઉત્પાદનમાં ડિઝાઇન અને વિકાસ ક્ષમતા સહિત મહત્ત્વપૂર્ણ સ્વનિર્ભરતા હાંસલ કરવાનો છે, જેમાં સંયુક્ત સાહસ સહિત તમામ વ્યવહારિક અભિગમો સંરક્ષણ ઉત્પાદનમાં ઇચ્છિત સ્વનિર્ભરતા હાંસલ કરવા માટે હાથ ધરવામાં આવશે. તેના પરિણામે ડીપીએસયુ માટે સંયુક્ત સાહસ પ્રોટોકોલ્સ/માર્ગદર્શિકાઓ ઘડવાની સાથે ડીપીઇ માર્ગદર્શિકાને પૂરક બનાવવાની જરૂરિયાત અનુભવાઈ હતી, જે સંરક્ષણ ક્ષેત્રની ચોક્કસ જરૂરિયાતો પૂર્ણ કરશે અને ડીપીએસયુના હિતોનું સંરક્ષણ પણ સુનિશ્ચિત કરવામાં આવશે. તે અનુસાર ડીપીએસયુ દ્વારા સંયુક્ત સાહસ કંપનીઓ સ્થાપિત કરવા વર્તમાન માર્ગદર્શિકાઓને 9મી ફેબ્રુઆરી, 2012ના રોજ આયોજિત બેઠક દરમિયાન મંત્રીમંડળે મંજૂરી આપી હતી અને તેને 17 ફેબ્રુઆરી, 2012ના રોજ નોટિફાઇડ કરવામાં આવી હતી. અત્યારે સંરક્ષણ ક્ષેત્રમાં ખાનગી ઉદ્યોગની સહભાગીતા વધારવાના અને સંરક્ષણ એક્વિઝિશન ઇકો સિસ્ટમમાં બદલાતી સ્થિતિના સંદર્ભમાં ડીપીએસયુ માટે સંયુક્ત સાહસની અલગ માર્ગદર્શિકાઓ ધરાવવાની જરૂરિયાતની સમીક્ષા કરવામાં આવી હતી.
પ્રધાનમંત્રીએ બાંગ્લાદેશમાં વિપક્ષી નેતાઓ સાથે મુલાકાત કરી

પ્રધાનમંત્રી શ્રી નરેન્દ્ર મોદીએ બાંગ્લાદેશની પોતાની બે દિવસીય મુલાકાતના ભાગરૂપે બાંગ્લાદેશના વિવિધ રાજકીય પાર્ટીઓનાં વિપક્ષી નેતાઓ સાથે મુલાકાત કરીને વાતચીત કરી હતી. જેમાં બંને દેશોના દ્વિપક્ષીય સંબંધોને સંબંધિત અનેકવિધ મુદ્દાઓ પરની ચર્ચા પણ સામેલ રહી હતી.
બેંગલુરુમાં બોશ સ્માર્ટ કેમ્પસના ઉદ્ઘાટન સમયે પીએમના સંબોધનનો મૂળપાઠ

બોશ ઇન્ડિયાની ટીમના તમામ સભ્યો, પ્રિય મિત્રો, નમસ્તે! બોશ ઈન્ડિયાને 100 વર્ષ પૂર્ણ કરવા બદલ અભિનંદન. ભારત અને બોશ ઈન્ડિયા બંને માટે આ એક ખાસ વર્ષ છે. આપણો દેશ આઝાદીના 75 વર્ષની ઉજવણી કરી રહ્યો છે અને તમે ભારતમાં તમારી હાજરીની સદીની ઉજવણી કરી રહ્યા છો. હું બોશ સ્માર્ટ કેમ્પસનું ઉદ્ઘાટન કરીને પણ ખુશ છું. આ કેમ્પસ ભારત અને વિશ્વ માટે ભવિષ્યવાદી ઉત્પાદનો અને ઉકેલો વિકસાવવામાં ચોક્કસપણે આગેવાની લેશે. ઓક્ટોબર 2015માં, મને ચાન્સેલર મર્કેલ સાથે બેંગલુરુમાં બોશ સુવિધાની મુલાકાત લેવાની તક મળી. મેં ત્યાં પ્રથમ હાથે નવીન કાર્ય થતું જોયું. બોશ યુવાનોને કૌશલ્ય બનાવવા માટે ઉપયોગ કરે છે તે બેવડા શિક્ષણનો અભિગમ પણ એટલો જ આનંદદાયક હતો. મિત્રો, આ ટેકનોલોજીનો યુગ છે. આપણે બધાએ છેલ્લા બે વર્ષમાં ટેક્નોલોજીના ફાયદા જોયા છે જ્યારે વિશ્વ એક સદીમાં સૌથી મોટી મહામારી સામે લડી રહ્યું છે. તેથી, ટેક અને ઇનોવેશનમાં વધુ રોકાણ કરવું મહત્વપૂર્ણ છે. મને ખુશી છે કે બોશ ઈન્ડિયાએ માત્ર ઈનોવેશન પર જ નહીં પરંતુ તેને સ્કેલ આપવામાં પણ કામ કર્યું છે. આમાં મુખ્ય આધારસ્તંભ ટકાઉપણું પણ હશે. છેલ્લા 8 વર્ષમાં સૌર ઊની સ્થાપિત ક્ષમતા લગભગ 20 ગણી વધવા સાથે ભારતનો વિકાસ હરિયાળો બની રહ્યો છે. મને કહેવામાં આવ્યું કે બોશે ભારતમાં અને બહાર બંને જગ્યાએ કાર્બન ન્યુટ્રાલિટી હાંસલ કરી છે. આ ખૂબ જ પ્રેરણાદાયક છે. મિત્રો, આજે ભારત સૌથી ઝડપથી વિકસતી મોટી અર્થવ્યવસ્થાઓમાં સામેલ છે. છેલ્લા બે વર્ષમાં રોકાણમાં વધારો થયો છે. અમારા યુવાનોનો આભાર, અમારી સ્ટાર્ટ-અપ ઈકો-સિસ્ટમ વિશ્વની સૌથી મોટી ઈકો-સિસ્ટમ છે. ટેકની દુનિયામાં જ ઘણી તકો છે. ભારત સરકાર દરેક ગામડામાં હાઈ સ્પીડ ઈન્ટરનેટ આપવા માટે કામ કરી રહી છે. ડિજિટલ ઈન્ડિયાના અમારા વિઝનમાં સરકારના દરેક પાસાઓ સાથે ટેક્નોલોજીને એકીકૃત કરવાનો સમાવેશ થાય છે. હું વિશ્વને વિનંતી કરીશ કે આ તકોનો ઉપયોગ કરે અને આપણા દેશમાં રોકાણ કરે. મિત્રો, સીમાચિહ્નો મહત્વપૂર્ણ છે. તે ઉજવણી કરવાનો અને આગળ જોવાનો પ્રસંગ છે. હું બોશને ભારતમાં હજુ વધુ કરવાનું વિચારવા વિનંતી કરું છું. તમારી ટીમ શું કરી શકે તેના માટે આવનારા 25 વર્ષ માટે લક્ષ્યો સેટ કરો. 100 વર્ષ પહેલા બોશ જર્મન કંપની તરીકે ભારતમાં આવી હતી. પરંતુ આજે તે એટલીં જ ભારતીય છે જેટલીં તે જર્મનની છે. તે જર્મન એન્જિનિયરિંગ અને ભારતીય ઊર્જાનું ઉત્તમ ઉદાહરણ છે. આ સંબંધ વધુ મજબૂત થતો જશે. ફરી એકવાર, હું બોશ ઇન્ડિયાના સમગ્ર પરિવારને અભિનંદન આપું છું અને તમને શુભેચ્છા પાઠવું છું. આભાર. ખુબ ખુબ આભાર.
પ્રધાનમંત્રીએ ઈઝરાયેલનું પ્રધાનમંત્રીપદ સંભાળવા બદલ મહામહિમ યાયર લેપિડને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ ઈઝરાયેલનું પ્રધાનમંત્રીપદ સંભાળવા બદલ મહામહિમ યાયર લેપિડને અભિનંદન પાઠવ્યા છે. શ્રી મોદીએ ભારતના સાચા મિત્ર હોવા બદલ મહામહિમ નફતાલી બેનેટનો પણ આભાર માન્યો છે. ટ્વીટ્સની શ્રેણીમાં, પ્રધાનમંત્રીએ કહ્યું; "ઈઝરાયેલનું પ્રધાનમંત્રીપદ ગ્રહણ કરવા બદલ મહામહિમ @yairlapid ને હાર્દિક શુભેચ્છાઓ અને હાર્દિક અભિનંદન. હું સંપૂર્ણ રાજદ્વારી સંબંધોના 30 વર્ષની ઉજવણી કરતી વખતે અમારી વ્યૂહાત્મક ભાગીદારીને આગળ વધારવા માટે આતુર છું." "ભારતના સાચા મિત્ર બનવા બદલ મહામહિમ @naftalibennett નો આભાર. હું અમારી ફળદાયી ક્રિયાપ્રતિક્રિયાઓની કદર કરું છું અને તમારી નવી ભૂમિકામાં તમને સફળતાની આશા વ્યક્ત કરું છું."
પ્રધાનમંત્રીએ પી પરમેશ્વરનના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ સમાજીક કાર્યકર શ્રી પી પરમેશ્વરનના નિધન પર શોક વ્યકત કર્યો “પરમેશ્વરન ભારત માતાના ગૌરવપૂર્ણ અને સમર્પિત પુત્ર હતા. તેમનું જીવન ભારતના સાંસ્કૃતિક જાગૃતિ, આધ્યાત્મિક નવજીવન અને ગરીબ થી ગરીબ લોકોની સેવા માટે સમર્પિત હતું. પરમેશ્વરનજીના વિચારો પ્રચુર હતા અને તેમનું લખાણ ઉત્કૃષ્ટ હતું, તેમનું વ્યક્તિત્વ અદમ્ય હતું.” પ્રધાનમંત્રી એ કહ્યું કે “એક સંસ્થાના નિર્માતા, પરમેશ્વરનજીએ ભરથેય વિચાર કેન્દ્ર, વિવેકાનંદ કેન્દ્ર અને અન્ય મહત્વની સંસ્થાઓનું પોષણ કર્યું છે. મને ઘણી વાર તેમની સાથે વાતચીત કરવાનું સૌભાગ્ય પ્રાપ્ત થયું છે. તેઓ જબરજસ્ત બૌદ્ધિક ક્ષમતા ધરાવતા હતા.તેમના અવસાનથી દુખ થયું છે.”
મંત્રીમંડળે માનવ સંસાધનનાં ક્ષેત્રમાં ભારત અને અફઘાનિસ્તાન વચ્ચે એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે માનવ સંસાધન વિકાસનાં ક્ષેત્રમાં ભારત અને અફઘાનિસ્તાન વચ્ચે સહયોગ માટે સમજૂતી કરાર પર હસ્તાક્ષર માટે મંજૂરી આપી હતી. આ સમજૂતી કરારથી અફઘાનિસ્તાનનાં વિદ્યાર્થીઓ અને શૈક્ષણિક સંસ્થાઓને ‘સ્વયં’ અભ્યાસક્રમોમાં નોંધણી અને ઉપયોગની સુવિધા મળશે. વળી એનાથી અફઘાનિસ્તાનમાં વિકસિત અભ્યાસક્રમોને ‘સ્વયં’ વેબસાઇટ પર અપલોડ કરવાની સુવિધા પણ મળશે. અફઘાનિસ્તાનનાં વિદ્યાર્થીઓ અને અધ્યાપકોને માનવ સંસાધન વિકાસ મંત્રાલય, ભારત સરકાર આવશ્યક તાલીમ પ્રદાન કરશે. આ એમઓયુનાં માધ્યમથી ભારત સરકાર, શિક્ષણ સાથે જોડાયેલા અન્ય પાસાંઓ જેમ કે, ભારતીય રાષ્ટ્રીય ડિજિટલ લાઇબ્રેરી (એનડીએલઆઈ), વર્ચ્યુઅલ પ્રયોગશાળા, અધ્યયન સામગ્રી વગેરેની ટેકનિક સંયુક્ત કરવાની સુવિધા પ્રદાન કરશે. ભારત અને અફઘાનિસ્તાનની યુનિવર્સિટીઓ/સંસ્થાઓ વચ્ચે સંયુક્ત સ્નાતકોત્તર કાર્યક્રમોનાં નિર્માણનો પણ પ્રસ્તાવ આપવામાં આવ્યો છે. અભ્યાસક્રમો વિકસિત કરવા અને અભ્યાસ કરાવવા માટે કર્મચારીઓની ક્ષમતાનું નિર્માણનાં ક્ષેત્રમાં પણ માનવ સંસાધન વિકાસ મંત્રાલય, અફઘાનિસ્તાનનાં ઉચ્ચ શિક્ષણ મંત્રાલયને સહાયતા મળશે. આ એમઓયુનાં માધ્યમથી બંને દેશોએ શૈક્ષણિક યોગ્યતાઓને પરસ્પર માન્યતા પ્રદાન કરવા પણ સંમતિ પ્રકટ કરી છે. એનાથી ‘ભારતમાં અભ્યાસ’ કાર્યક્રમ અંતર્ગત વિદ્યાર્થીઓને આકર્ષિત કરવા અને અફઘાન સંસ્થાઓમાં અભ્યાસને પ્રોત્સાહન મળશે. આ એમઓયુ બંને દેશો વચ્ચે શિક્ષણનાં ક્ષેત્રમાં પરસ્પર સહયોગ માટે સીમાચિહ્નરૂપ સાબિત થશે. પૃષ્ઠભૂમિ: ભારત અને અફઘાનિસ્તાન વચ્ચે શિક્ષણ સહિત અન્ય ક્ષેત્રોમાં મજબૂત રાજકીય સંબંધ રહ્યાં છે. એને વધુ સશક્ત બનાવવા માટે બંને દેશોએ માનવ સંસાધન વિકાસનાં ક્ષેત્રમાં સહયોગ માટે એમઓયુ પર હસ્તાક્ષર કરવાનો નિર્ણય લીધો છે. ભારત સરકારનાં માનવ સંસાધન વિકાસ મંત્રાલયે રાષ્ટ્રીય આઈસીટી શિક્ષણ મિશન (એનએમઈઆઈસીટી) અંતર્ગત ટેકનોલોજી આધારિત શિક્ષણનાં વિવિધ પાસાંઓની શરૂઆત કરી છે. સ્વયં એક એવો જ કાર્યક્રમ છે. આ કાર્યક્રમ અંતર્ગત વિવિધ ઓનલાઇન અભ્યાસક્રમ ભણાવવામાં આવે છે, જેને દેશનાં સર્વશ્રેષ્ઠ શિક્ષાવિદોએ તૈયાર કર્યો છે. નવીન જાણકારી અનુસાર સ્વયં અંતર્ગત 2000 અભ્યાસક્રમો માટે 35 લાખ વિદ્યાર્થીઓની નોંધણી કરવામાં આવી છે. વળી આ એમઓયુ અંતર્ગત ધોરણ 9 થી અનુસ્નાતક સુધી અભ્યાસક્રમમાં પણ સામેલ છે. ‘સ્વયં’ અંતર્ગત અભ્યાસક્રમ પૂરો કરવા માટે વિદ્યાર્થીઓને 20 ટકા સુધી ક્રેડિટ હસ્તાંતરણની સુવિધા આપવામાં આવી છે. આ ઉપરાંત ‘સ્વયં’માં ઉચ્ચ શિક્ષણ માટે વાર્ષિક રિફ્રેશર અભ્યાસક્રમોની સુવિધા પણ આપવામાં આવી છે.
પ્રધાનમંત્રીએ આસામના દિફુમાં ‘શાંતિ, એકતા અને વિકાસ રેલી’ને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે આસામના કારબી એંગલોંગ જિલ્લામાં આવેલા દિફુમાં ‘શાંતિ, એકતા અને વિકાસ રેલી’ને સંબોધન કર્યું હતું. આ કાર્યક્રમ દરમિયાન, તેમણે વિવિધ વિકાસલક્ષી પરિયોજનાઓનો શિલાન્યાસ પણ કર્યો હતો. પ્રધાનમંત્રીએ પશુ ચિકિત્સા કોલેજ (દિફુ), ડિગ્રી કોલેજ (પશ્ચિમ કારબી એંગલોંગ) અને કૃષિ કોલેજ (કોલોંગા, પશ્ચિમ કારબી એંગલોંગ)નો શિલાન્યાસ પણ કર્યો હતો. આ પરિયોજનાઓ કુલ રૂપિયા 500 કરોડના ખર્ચે તૈયાર કરવામાં આવશે અને તેના કારણે આ પ્રદેશમાં કૌશલ્ય વિકાસ તેમજ રોજગારીની નવી તકોનું સર્જન થશે. પ્રધાનમંત્રીએ 2950 કરતાં વધારે અમૃત સરોવર પરિયોજનાઓ માટે પણ શિલાન્યાસ કર્યો હતો. રાજ્યમાં આ અમૃત સરોવરો અંદાજે કુલ રૂપિયા 1150 કરોડના ખર્ચે વિકસાવવામાં આવશે. આસામના રાજ્યપાલ જગદીશ મુખી અને આસામના મુખ્યમંત્રી હિમ્માંતા બિશ્વશર્મા સહિત અન્ય મહાનુભાવો આ પ્રસંગે ઉપસ્થિત રહ્યા હતા. આ પ્રસંગે સંબોધન આપતા પ્રધાનમંત્રીએ કારબી એંગલોંગના લોકોએ ઉષ્માપૂર્ણ રીતે તેમનું સ્વાગત કર્યું તે બદલ સૌનો આભાર વ્યક્ત કર્યો હતો. તેમણે આઝાદી કા અમૃત મહોત્સવ અને આસામના મહાન સપુત લચિત બોર્ફૂકનની 400મી તિથિ એક જ સમયગાળામાં આવતા હોવાની નોંધ લીધી હતી. પ્રધાનમંત્રીએ જણાવ્યું હતું કે, “લચિત બોર્ફૂકનનું જીવન દેશપ્રેમ અને રાષ્ટ્રશક્તિની પ્રેરણા હતું. હું કારબી એંગલોંગમાં આવેલા દેશના આ મહાન નાયકને વંદન કરું છું.” પ્રધાનમંત્રીએ જણાવ્યું હતું કે, ‘ડબલ એન્જિન’ની સરકાર સબકા સાથ, સબકા વિકાસ, સબકા વિશ્વાસ અને સબકા પ્રયાસની ભાવના સાથે કામ કરી રહી છે. તેમણે ઉમેર્યું હતું કે, “આજે કારબી એંગલોંગની આ ભૂમિ પર આ સંકલ્પ વધુ મજબૂત બન્યો છે. આસામમાં કાયમી ધોરણે શાંતિ અને ઝડપી વિકાસ માટે જે કરાર પર હસ્તાક્ષર કરવામાં આવ્યા હતા તેને પાર પાડવાનું કામ તેજ ગતિએ આગળ વધી રહ્યું છે.” પ્રધાનમંત્રી મોદીએ નોંધ્યું હતું કે, આજે 2600 સરોવરો કરતાં વધારેના બાંધકામનું કાર્ય શરૂ કરી દેવામાં આવ્યું છે. તેમણે ભારપૂર્વક કહ્યું હતું કે આ પરિયોજના સંપૂર્ણપણે લોક ભાગીદારી પર આધારિત છે. તેમણે એ વાત પણ સ્વીકારી હતી કે, આદિવાસી સમુદાયોમાં આવા સરોવરોની ભવ્ય પરંપરા ચાલતી આવી છે. તેમણે આશા વ્યક્ત કરી હતી કે, આવા તળાવોથી ગામડાઓ માટે પાણીનો સંગ્રહ થવાની સાથે સાથે લોકો માટે તે આવકનો સ્રોત પણ બનશે. પ્રધાનમંત્રીએ એ તથ્યને પણ રેખાંકિત કર્યું હતું કે, વર્ષ 2014થી પૂર્વોત્તરના પ્રદેશોમાં મૂશ્કેલીઓ ઘટી રહી છે અને વિકાસના કાર્યો આગળ વધી રહ્યા છે. તેમણે કહ્યું હતું કે, “આજે, જ્યારે કોઇ વ્યક્તિ આસામના આદિવાસી વિસ્તારોમાં આવે છે અથવા પૂર્વોત્તરના અન્ય રાજ્યોમાં જાય છે ત્યારે તેઓ પણ અહીં બદલાઇ રહેલી સ્થિતિની પ્રશંસા કરે છે.” પ્રધાનમંત્રીએ ગયા વર્ષે કારબી એંગલોંગના સંખ્યાબંધ સંગઠનોને શાંતિ અને વિકાસની પ્રક્રિયામાં સમાવવામાં આવ્યા તે વાતને યાદ કરી હતી. પ્રધાનમંત્રીએ પોતાની વાતમાં ઉમેર્યું હતું કે, 2020માં કરવામાં આવેલી બોડો સમજૂતીના કારણે અહીં કાયમી ધોરણે શાંતિના દ્વાર ખુલ્યા છે. પ્રધાનમંત્રીએ કહ્યું હતું કે, એવી જ રીતે, ત્રિપુરામાં પણ
મંત્રીમંડળને ઇન્ફોર્મેશન ટેકનોલોજી અને ઇલેક્ટ્રોનિક્સનાં ક્ષેત્રમાં સહકાર સ્થાપિત કરવા ભારત અને પેલેસ્ટાઇન વચ્ચે એમઓયુની જાણકારી આપવામાં આવી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રિત મંત્રીમંડળની બેઠકમાં ઇન્ફોર્મેશન ટેકનોલોજી અને ઇલેક્ટ્રોનિક્સ (આઇટીએન્ડઇ)નાં ક્ષેત્રમાં સહકાર સ્થાપિત કરવા ભારત અને પેલેસ્ટાઇન વચ્ચે થયેલા સમજૂતીકરાર (એમઓયુ)ની જાણકારી આપવામાં આવી હતી. એમઓયુનો આશય ઇ-ગવર્નન્સ, એમ-ગવર્નન્સ, ઇ-પબ્લિક સર્વિસીસ ડિલિવરી, સાયબર સુરક્ષા, સોફ્ટવેર ટેકનોલોજી પાર્ક્સ, સ્ટાર્ટ-અપ્સ ઇકોસિસ્ટમ વગેરે ક્ષેત્રોમાં સહકારને પ્રોત્સાહન આપવાનો છે. એમઓયુ વિવિધ પક્ષોનાં હસ્તાક્ષરની તારીખથી અમલમાં આવશે અને 5 વર્ષ માટે લાગુ રહેશે. એમઓયુનો અમલ બંને પક્ષોનાં પ્રતિનિધિ ધરાવતાં આઇટીએન્ડઇ પર કાર્યકારી જૂથ સ્થાપિત કરીને થશે. બી2બી અને જી2જી એમ બંને આઇસીટી ક્ષેત્રમાં દ્વિપક્ષીય સહકાર વધારવામાં આવશે. તેમાં રોજગારની તકો વધારવા બી2બી જોડાણમાં સુધારાની કલ્પના કરવામાં આવી છે. પૃષ્ઠભૂમિ: ભારત પેલેસ્ટાઇનને આંતરરાષ્ટ્રીય અને દ્વિપક્ષીય સ્તરે મજબૂત રાજકીય ટેકો આપે છે. ભારત પેલેસ્ટાઇનનાં લોકોને સામગ્રી અને ટેકનિકલ સહાય પ્રદાન કરે છે. આઇટીએન્ડઇનાં ક્ષેત્રમાં સહકાર સ્થાપિત કરવા એમઓયુની શરૂઆત નવેમ્બર, 2016માં જેસીએમનાં પ્રથમ સત્ર દરમિયાન થઈ હતી. થોડી વાટાઘાટ પછી એમઓયુને અંતિમ ઓપ આપવામાં આવ્યો હતો અને મે, 2017માં પેલેસ્ટાઇનમાંથી વીવીઆઇપીની મુલાકાત દરમિયાન હસ્તાક્ષર થયાં હતાં.
પ્રધાનમંત્રી અને પ્રજાસત્તાક યુગાન્ડાનાં રાષ્ટ્રપતિ વચ્ચે ટેલીફોન પર વાત થઈ

પ્રધાનમંત્રી શ્રી નરેન્દ્ર મોદીએ પ્રજાસત્તાક યુગાન્ડાનાં મહામહિમ રાષ્ટ્રપતિ યોવેરી કાગુટા મુસેવેની સાથે ટેલીફોન પર વાત કરી હતી. બંને નેતાઓએ કોવિડ-19 મહામારીને લીધે ઊભા થયેલા આરોગ્યલક્ષી અને આર્થિક પડકારો પર ચર્ચા કરી હતી. પ્રધાનમંત્રીએ મહામહિમ રાષ્ટ્રપતિ મુસેવેનીને ખાતરી આપી હતી કે, ભારત વર્તમાન આરોગ્યલક્ષી કટોકટી દરમિયાન આફ્રિકામાં એના મિત્ર દેશો સાથે ઊભું છે અને યુગાન્ડામાં વાયરસના પ્રસારને નિયંત્રણમાં લેવાના સરકારનાં પ્રયાસોને શક્ય તમામ પ્રકારનો સાથસહકાર આપશે. પ્રધાનમંત્રીએ વર્તમાન સ્થિતિ દરમિયાન યુગાન્ડાની સરકાર અને સમાજ દ્વારા યુગાન્ડમાં વસતા ભારતીય સમુદાય પ્રત્યે સદભાવ રાખવા અને કાળજી રાખવા બદલ પ્રશંસા કરી હતી. પ્રધાનમંત્રીએ જુલાઈ, 2018માં યુગાન્ડાની મુલાકાતને યાદ કરી હતી અને ભારત-યુગાન્ડાનાં વિશેષ સંબંધો પર વાત કરી હતી. બંને નેતાઓએ આશા વ્યક્ત કરી હતી કે, કોવિડ-19ના પડકારમાંથી દુનિયા ટૂંક સમયમાં બહાર આવશે.
પ્રધાનમંત્રીએ વિજ્ઞાન પ્રેમીઓને રાષ્ટ્રીય વિજ્ઞાન દિવસની શુભેચ્છા પાઠવી.

પ્રધાનમંત્રી શ્રી નરેન્દ્ર મોદીએ વૈજ્ઞાનિકોને રાષ્ટ્રીય વિજ્ઞાન દિવસેની શુભકામના પાઠવી હતી. પ્રધાનમંત્રીએ વિજ્ઞાન પ્રેમીઓને સલામ કર્યા. પ્રધાનમંત્રીએ કહ્યું કે, “રાષ્ટ્રીય વિજ્ઞાન દિવસ નિમિત્તે શુભેચ્છા. હું સૌ વિજ્ઞાન પ્રેમીઓને સલામ કરું છું અને તેમને વિજ્ઞાન પ્રત્યેનો ઉત્સાહ વધારવા માટે શુભેચ્છા પાઠવું છું. ભારત આપણા વૈજ્ઞાનિકો પર અત્યંત ગર્વ અનુભવે છે.
પ્રધાનમંત્રીએ લોકોને પારસી નવા વર્ષ નવરોઝની શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ પારસી નવા વર્ષ નવરોઝના પ્રસંગે લોકોને શુભેચ્છા પાઠવી છે. એક ટ્વિટમાં પ્રધાનમંત્રીએ કહ્યું; "પારસી નવા વર્ષની શુભેચ્છાઓ. પ્રાર્થના કરું છું કે આ વર્ષ સુખ, સમૃદ્ધિ અને સૌને માટે સારું સ્વાસ્થ્ય લઈને આવે. ભારત વિવિધ ક્ષેત્રોમાં પારસી સમુદાયના ઉત્કૃષ્ટ યોગદાનને હંમેશા યાદ કરે છે. નવરોઝ મુબારક! "
પ્રધાનમંત્રી શ્રી નરેન્દ્ર મોદી અને મોરિશિયસના પ્રધાનમંત્રી શ્રી પ્રવિંદ જગન્નાથે સંયુક્તપણે સુપ્રીમ કોર્ટના નવા ભવનનું ઉદ્ઘાટન કર્યું

પ્રધાનમંત્રી શ્રી નરેન્દ્ર મોદી અને મોરિશિયસના પ્રધાનમંત્રી શ્રી પ્રવિંદ જગન્નાથે આજે વીડિયો કોન્ફરન્સ દ્વારા મોરિશિયસમાં સુપ્રીમ કોર્ટના નવા ભવનનું ઉદ્ઘાટન કર્યું હતું. મોરિશિયસની રાજધાની પોર્ટ લૂઇસની અંદર આ ભવન ભારતની સહાયથી નિર્માણ પામેલ પ્રથમ માળખાગત પ્રોજેક્ટ છે, જેમાં કામગીરી કોવિડ રોગચાળા પછી શરૂ થશે. આ સીમાચિહ્નરૂપ પ્રોજેક્ટ ભારત સરકારની 28.12 અમેરિકી મિલિયન ડોલરની સહાય સાથે પૂર્ણ થયો છે. આ પ્રસંગે પ્રધાનમંત્રી મોદીએ માનવ-કેન્દ્રિત અભિગમના મહત્ત્વ પર ભાર મૂક્યો હતો, જે ભારતના વિકાસલક્ષી સાથસહકારના તત્વોનું હાર્દ છે. તેમણે ભારત અને મોરિશિયસ વચ્ચેના ગાઢ સંબંધોને વધારે ઘનિષ્ઠ બનાવવા માટે નાગરિકલક્ષી માળખાગત પ્રોજેક્ટ્સની ભૂમિકાની પ્રશંસા કરી હતી. પ્રધાનમંત્રીએ જણાવ્યું હતું કે, સુપ્રીમ કોર્ટનું નવું ભવન આધુનિક ડિઝાઇન ધરાવે છે અને અદ્યતન સુવિધાઓ સાથે સજ્જ છે, જે મોરિશિયસની ન્યાયિક વ્યવસ્થાને અનુરૂપ છે. વળી આ ભવન ભારત અને મોરિશિયસના સહિયારા મૂલ્ય તરીકે સાથસહકારનું પ્રતીક પણ છે. તેમણે ધ્યાન દોર્યું હતું કે, પ્રોજેક્ટ સમયસર પૂર્ણ થયો છે અને આ માટેનો ખર્ચ પ્રારંભિક અંદાજથી ઓછો આવ્યો છે. પ્રધાનમંત્રી મોદીએ કહ્યું હતું કે, મોરિશિયસ સાથે વિકાસલક્ષી સાથસહકાર વિકાસલક્ષી ભાગીદારીના ભારતના અભિગમનું હાર્દ છે. તેમણે ભારપૂર્વક જણાવ્યું હતું કે, વિકાસ માટે ભારતનો સાથસહકાર બિનશરતી છે. વળી અમારા અભિગમમાં કોઈ પણ પ્રકારનો રાજકીય કે વાણિજ્યિક પ્રભાવ ઊભો કરવાનો ઇરાદો પણ નથી. વિકાસલક્ષી સાથસહકાર માટે ભારતનો મુખ્ય સિદ્ધાંત અમારા ભાગીદાર માટે સન્માન છે અને મુખ્ય પ્રેરકબળ અમારા વિકાસલક્ષી અનુભવોને અન્ય દેશો સાથે વહેંચવાનું છે. તેમણે ભાર મૂક્યો હતો કે, ભારતના વિકાસલક્ષી સાથસહકારની આ વિશેષતાનાં હાર્દરૂપ મૂલ્યો છે – ‘સન્માન’, ‘વિવિધતા’, ‘ભવિષ્યલક્ષી લાંબા ગાળાનું આયોજન’ અને ‘પર્યાવરણને અનુકૂળ સતત વિકાસ’. મોરિશિયસના લોકોની સફળતા પર ભારતને ગર્વ છે એવું જણાવીને પ્રધાનમંત્રી મોદીએ વિશ્વાસ વ્યક્ત કર્યો હતો કે, આગામી વર્ષોમાં ભારત અને મોરિશિયસ વચ્ચેના સંબંધો નવી ઊંચાઈ સર કરશે. પ્રધાનમંત્રી જગન્નાથે પ્રોજેક્ટ માટે ભારતના સાથસહકાર બદલ પ્રશંસા કરી હતી. તેમણે જણાવ્યું હતું કે, આ પ્રોજેક્ટ બંને દેશો વચ્ચે મૈત્રીપૂર્ણ સંબંધો અને ગાઢ સાથસહકારનું પ્રતિબિંબ છે. તેમણે નોંધ્યું હતું કે, ભારતીય સહાય સાથે સુપ્રીમ કોર્ટના ભવનનું નિર્માણ મોરિશિયસમાં માળખાગત સુવિધાના આધુનિકીકરણમાં નવું સીમાચિહ્ન છે અને આ મોરિશિયસની ન્યાયિક વ્યવસ્થાને વધારે કાર્યદક્ષ, સુલભ અને સર્વસમાવેશક બનાવવામાં મદદરૂપ થશે. ભારતના વિઝન ‘સાગર – તમામ વિસ્તારમાં સુરક્ષા અને વૃદ્ધિ (સીક્યોરિટી એન્ડ ગ્રોથ ફોર ઓલ ઇન રિઝન)’ને સુસંગત સુપ્રીમ કોર્ટના નવા ભવનનું નિર્માણ હિંદ મહાસાગરના વિસ્તારમાં મોરિશિયસના વિશ્વસનીય ભાગીદાર તરીકે ભારતની ભૂમિકા પ્રદર્શિત કરે છે તેમજ બંને દેશો વચ્ચે ભવિષ્યલક્ષી ભાગીદારીને મજબૂત કરવા ભારતની નિર્ણાયક કટિબદ્ધતાને પણ વ્યક્ત કરે છે.
મિઝોરમનાં આઈઝોલમાં ટુઈરિયલ જળવિદ્યુત પ્રોજેક્ટના લોકાર્પણ પ્રસંગે પ્રધાનમંત્રીનાં સંબોધનનો મૂળ પાઠ

મિત્રો, ચિબઈ વેક ઉલે ઇન દમ એમ મને પ્રધાનમંત્રી તરીકે પહેલી વખત મિઝોરમ આવવાની તક સાંપડી છે. આપણે ઉત્તરપૂર્વનાં રાજ્યોને
પ્રધાનમંત્રી શ્રી 28મી એપ્રિલે આસામની મુલાકાત લેશે

પ્રધાનમંત્રી શ્રી નરેન્દ્ર મોદી 28મી એપ્રિલ 2022ના રોજ આસામની મુલાકાત લેશે. સવારે લગભગ 11:00 વાગ્યે, તેઓ કાર્બી આંગલોંગ જિલ્લાના દીપુ ખાતે ‘શાંતિ, એકતા અને વિકાસ રેલી’ને સંબોધિત કરશે. કાર્યક્રમ દરમિયાન તેઓ શિક્ષણ ક્ષેત્રે વિવિધ પ્રોજેક્ટનો શિલાન્યાસ પણ કરશે. ત્યારબાદ, લગભગ બપોરે 01:45 વાગ્યે, પ્રધાનમંત્રી શ્રી આસામ મેડિકલ કોલેજ, દિબ્રુગઢ પહોંચશે અને દિબ્રુગઢ કેન્સર હોસ્પિટલ રાષ્ટ્રને સમર્પિત કરશે. બાદમાં, લગભગ બપોરે 3 વાગ્યે, તે દિબ્રુગઢના ખાનિકર મેદાનમાં એક જાહેર સમારોહમાં હાજરી આપશે, જ્યાં તે રાષ્ટ્રને વધુ છ કેન્સર હોસ્પિટલો સમર્પિત કરશે અને સાત નવી કેન્સર હોસ્પિટલોનો શિલાન્યાસ કરશે. દીપુ, કાર્બી આંગલોંગ ખાતે પ્રધાનમંત્રી શ્રી પ્રદેશની શાંતિ અને વિકાસ પ્રત્યે વડા પ્રધાનની અતૂટ પ્રતિબદ્ધતા છ કાર્બી આતંકવાદી સંગઠનો સાથે ભારત સરકાર અને આસામ સરકાર દ્વારા તાજેતરમાં મેમોરેન્ડમ ઑફ સેટલમેન્ટ (
મંત્રીમંડળે ભારત અને સમાવા વચ્ચે કરવેરા સાથે સંબંધિત માહિતીના આદાનપ્રદાન માટેની સમજૂતીને  મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત અને સમાવા વચ્ચે કરવેરા સાથે સંબંધિત માહિતીના આદાનપ્રદાન માટે થયેલી સમજૂતીને મંજૂરી આપી છે. સમજૂતી કરવેરાના હેતુસર ભારત અને સમાવા વચ્ચે માહિતીના આદાનપ્રદાનના પ્રવાહને પ્રોત્સાહન આપશે, જે કરવેરાની ચોરી અને કરવેરાને ટાળવાની પ્રવૃત્તિને નિયંત્રણમાં લાવવામાં મદદરૂપ થશે. અત્યારે તેની નાણાકીય અસરો જોવા નહીં મળે. 500 ડોલરથી વધારે ખર્ચના સંબંધમાં જ ભારત દ્વારા તેનું વહન કરવામાં આવશે. આ પ્રકારની કરવેરાની માહિતીના આદાનપ્રદાનની સમજૂતીમાં ભારત આ જ પ્રકારની જોગવાઈ ધરાવે છે. સમજૂતીની મુખ્ય ખાસિયતો: 1. સમજૂતી ભારત અને સમાવાની સક્ષમ ઓથોરિટીને માહિતીના આદાનપ્રદાન મારફતે સહાય પ્રદાન કરવા સક્ષમ બનાવે છે, જે આ સમજૂતી દ્વારા આવરી લેવાયેલા કરવેરા સાથે સંબંધિત બંને દેશોના સ્થાનિક કાયદા લાગુ કરવા અને વહીવટી દ્રષ્ટિએ પ્રાસંગિક છે. 2. આ સમજૂતી હેઠળ પ્રાપ્ત થતી દરેક માહિતીને ગોપનીય ગણવામાં આવશે અને આ સમજૂતી હેઠળ આવરી લેવાયેલ આકારણી, કલેક્શન, લાગુ, ફરિયાદી કે અપીલ નક્કી કરવા સાથે સંબંધિત વ્યક્તિઓ કે ઓથોરિટીઝ (કોર્ટ કે વહીવટી સંસ્થાઓ સામેલ છે) સમક્ષ જાહેર કરી શકાય છે. માહિતી મોકલનાર દેશની લેખિત પૂર્વસંમતિ સાથે અન્ય કોઈ વ્યક્તિ કે સંસ્થા કે ઓથોરિટી કે કાર્યક્ષેત્રને માહિતી આપી શકાશે. 3. આ સમજૂતી સમજૂતી હેઠળ “કોઈ પણ મતભેદ ઉકેલવા કે પ્રક્રિયા પર સંમતિ સાધવા” પારસ્પરિક સમજૂતી પ્રક્રિયા પણ પ્રદાન કરશે. 4. સમજૂતી લાગુ કરવા બંને દેશોના સંબંધિત કાયદા દ્વારા જરૂરી પ્રક્રિયાઓ પૂર્ણ કરવા જાહેરનામાની તારીખે સમજૂતીનો અમલ શરૂ થશે. પૃષ્ઠભૂમિ: કેન્દ્ર સરકારને આવકવેરા ધારા, 1961ની કલમ 90 હેઠળ, આવકવેરાની ભરપાઈ ટાળવા કે કરચોરી અટકાવવા માહિતીના આદાનપ્રદાન માટે વિદેશી રાષ્ટ્ર કે ચોક્કસ વિસ્તાર સાથે સમજૂતી કરવાનો અધિકાર છે. કરવેરા સાથે સંબંધિત માહિતીના આદાનપ્રદાન માટે સમજૂતી કરવા વાટાઘાટોને ભારત અને સમાવા વચ્ચે જૂન, 2016માં અંતિમ ઓપ આપવામાં આવ્યો હતો અને બંને દેશો સમજૂતી પર સંમત થયા છે.
પ્રધાનમંત્રીએ પેરિસમાં થયેલા હુમલામાં મૃત્યુ પામેલા લોકો પત્યે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પેરિસમાં થયેલા હુમલામાં મૃત્યુ પામેલા લોકો પ્રત્યે શોક સંવેદનાઓ વ્યક્ત કરી છે. પ્રધાનમંત્રી એ કહ્યું, ” પેરિસમાં થયેલા હુમલાના સમાચાર ખુબ દુઃખદાયી અને ભયાનક છે. મૃતકોના પરિવારો પ્રત્યે હું શોક સંવેદનાઓ વ્યક્ત કરું છું. દુઃખની આ ઘડીમાં અમે ફ્રાન્સની જનતા સાથે એકજુથ છીએ.”